తెలంగాణలో మహిళా తహసీల్దార్ దారుణహత్య WATCH LIVE TV
బుల్లెట్ రైలు కోసం 353 హెక్టార్ల భూసేక‌ర‌ణ‌
కేంద్ర ప్ర‌భుత్వం జ‌పాన్ సాయంతో అహ్మ‌దాబాద్ నుంచి ముంబ‌యి మ‌ధ్య బుల్లెట్ రైలు నిర్మించాల‌ని త‌ల‌పెట్టింది. ఆగ‌స్టు 15,2022 నాటికి దాన్ని పూర్తిచేయాల‌ని ల‌క్ష్యంగా పెట్టుకుంది.
TNN | Updated:
Mar 26, 2018, 01:19PM IST
కేంద్ర ప్ర‌భుత్వం జ‌పాన్ సాయంతో అహ్మ‌దాబాద్ నుంచి ముంబ‌యి మ‌ధ్య బుల్లెట్ రైలు నిర్మించాల‌ని త‌ల‌పెట్టింది. ఆగ‌స్టు 15,2022 నాటికి దాన్ని పూర్తిచేయాల‌ని ల‌క్ష్యంగా పెట్టుకుంది. మొత్తం బుల్లెట్ ప్రాజెక్టు కోసం 1400 హెక్టార్లు కావాలి. అందులో సింహ భాగం గుజ‌రాత్‌లోనే ఉంది. నేష‌న‌ల్ హైస్పీడ్ రైల్ కార్పొరేష‌న్ లిమిటెడ్ ఎండీ అచ‌ల్ ఖ‌రే మాట్లాడుతూ “2018 డిసెంబ‌రుక‌ల్లా భూసేక‌ర‌ణ పూర్తిచేయాల‌నుకుంటున్నాం. పాల్‌ఘ‌ర్, థానే ప‌రిధిలోని 108 గ్రామాల్లో 17 గ్రామాల్లో భూసేక‌ర‌ణ‌కు నోటిఫికేష‌న్ విడుద‌లైంది. భూసేక‌ర‌ణ కోస‌మే రూ.10 వేట కోట్లు కేటాయించాం.”అన్నారు.
Read also in English
అహ్మ‌దాబాద్- ముంబ‌యి మ‌ధ్య నిర్మించబోతున్న బుల్లెట్ రైలు నిర్మాణ బాధ్య‌త‌ల‌న్నీ నేష‌న‌ల్ హైస్పీడ్ రైలు కార్పొరేష‌న్ లిమిటెడే చూసుకుంటోంది. సొంత‌దార్ల అంగీకారం త‌ర్వాతే భూసేక‌ర‌ణ జ‌రుగుతుంద‌ని అచ‌ల్ అన్నారు. భూసేక‌ర‌ణ‌కు సంబంధించి ఎక్క‌డైనా వ్య‌తిరేక‌త వ్య‌క్త‌మ‌వుతుందా అని అడిగిన ప్ర‌శ్న‌కు స‌మాధాన‌మిస్తూ ''మొద‌ట్లో ఏవో అనుమానాలు ఉంటాయి. త‌ర్వాత అన్ని వివ‌రాల‌ను చెప్పిన మీద‌ట చాలా మంది త‌మ భూములు ఇవ్వ‌డానికి ముందుకువ‌స్తారు. ”అని చెప్పారు. బీకేసీ వ‌ద్ద ట‌ర్మిన‌ల్ నిర్మించేందుకు 0.9 హెక్టార్ల భూమిని ఇదివ‌ర‌కే సేక‌రించారు. ఇంట‌ర్నేష‌న‌ల్ ఫైనాన్సియ‌ల్ స‌ర్వీసెస్ సెంట‌ర్ వ‌ద్ద అండ‌ర్ గ్రౌండ్ స్టేష‌న్ నిర్మాణం సంబంధించి డిజైన్ ఫైన‌ల్ చేసే ప‌నిలో కార్పొరేష‌న్ ఉంది.